
                                                                                    PATVIRTINTA
Viešosios įstaigos Centrinės projektų valdymo agentūros direktoriaus 2020 m.  birželio 26 d. įsakymu Nr. 2020/8-211
(2022 m. _______ __ d. įsakymo Nr. 2022/8-___ redakcija)



VIDAUS SAUGUMO FONDO BEI SIENŲ VALDYMO IR VIZŲ POLITIKOS FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, ELEKTRONINIO KEITIMOSI DUOMENIMIS  SISTEMOS NUOSTATAI

I SKYRIUS
BENDROSIOS NUOSTATOS

[bookmark: _Hlk90412635]1. Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, elektroninio keitimosi duomenimis  sistemos (toliau – VSFSVVP IS) nuostatai (toliau – Nuostatai) reglamentuoja VSFSVVP IS tikslą, uždavinius, funkcijas, steigimo teisinį pagrindą, organizacinę, informacinę ir funkcinę struktūras, duomenų teikimą ir naudojimą, reikalavimus duomenų saugai, finansavimą, sąveiką su Valstybės informacinių išteklių sąveikumo platforma (toliau – VIISP), Juridiniu asmenų registru (toliau – JAR) ir el. parašo paslaugos teikėju, modernizavimą ir likvidavimą, taip pat ir asmens duomenų tvarkymo tikslą. 
2. Nuostatuose vartojamos sąvokos atitinka 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES)2016/679), Lietuvos Respublikos valstybės informacinių išteklių valdymo įstatyme, Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Bendrųjų elektroninės informacijos saugos reikalavimų aprašas), vartojamas sąvokas.
3. VSFSVVP IS įsteigta vadovaujantis:
3.1. Lietuvos Respublikos Vyriausybės 2020 m. vasario 26 d. nutarimu Nr. 164 „Dėl institucijų, atsakingų už Sienų valdymo ir vizų finansinės paramos priemonės, įtrauktos į Integruoto sienų valdymo fondą, programos ir Vidaus saugumo fondo programos valdymą ir kontrolę Lietuvoje, paskyrimo“;
3.2. Lietuvos Respublikos vidaus reikalų ministro 2021 m. rugsėjo 2 d. įsakymu Nr. 1V-705 „Dėl Funkcijų paskirstymo tarp institucijų, įgyvendinant Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo 2021–2027 m. programas, tvarkos aprašo patvirtinimo“ (toliau – Funkcijų aprašas);
3.2. 2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (toliau – Bendrųjų nuostatų reglamentas);
3.3. 2021 m. liepos 7 d. Europos Parlamento ir Tarybos reglamentas (ES) 2021/1148, kuriuo sukuriama sienų valdymo ir vizų politikos finansinės paramos priemonė, įtraukta į Integruoto sienų valdymo fondą (toliau – SVVP reglamentas);
3.4. 2021 m. liepos 7 d. Europos Parlamento ir Tarybos reglamentas (ES) 2021/1149, kuriuo nustatomas Vidaus saugumo fondas (toliau – VSF  reglamentas).
            4. VSFSVVP IS kuriama ir tvarkoma vadovaujantis: 
4.1. Bendrųjų nuostatų reglamentu; 
4.2. SVVP  ir VSF reglamentais;
4.3. Funkcijų aprašu;
4.4. Reglamentu (ES)2016/679);
[bookmark: _Hlk90990064]4.5. Valstybės informacinių išteklių valdymo įstatymu (toliau – Išteklių valdymo įstatymas);
4.6.	Lietuvos Respublikos asmens duomenų teisinės apsaugos įstatymu ir kitais Lietuvos Respublikos teisės aktais, reglamentuojančiais asmens duomenų tvarkymą;
4.7.	Lietuvos Respublikos kibernetinio saugumo įstatymu;
4.8.	Lietuvos Respublikos teisės gauti informaciją ir duomenų pakartotinio naudojimo įstatymu;
4.9.	Lietuvos Respublikos valstybės iždo įstatymu;
4.10.	Lietuvos Respublikos biudžeto sandaros įstatymu;
4.11.	Lietuvos Respublikos mokėjimų įstatymu;
4.12.	Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“ (toliau – Valstybės informacinių sistemų steigimo, kūrimo, modernizavimo ir likvidavimo aprašas);
4.13.	Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Saugos reikalavimų aprašas);
4.14.	Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau – Kibernetinio saugumo reikalavimų aprašas);
4.15.	Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašu ir informacinių technologijų saugos atitikties vertinimo metodika, patvirtintais Lietuvos Respublikos krašto apsaugos ministro 2020 m. gruodžio 4 d. įsakymu Nr. V-941 “Dėl techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir informacinių technologijų saugos atitikties vertinimo metodikos patvirtinimo”;
4.16.	Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
4.17. Asmens duomenų tvarkymo VšĮ Centrinėje projektų valdymo agentūroje (toliau – CPVA) tvarkos aprašu, patvirtintu  CPVA direktoriaus 2018 m. gegužės 23 d. įsakymu Nr. 2018/8-112;
4.18. Saugos politiką įgyvendinančiais dokumentais – CPVA valdomų informacinių sistemų  saugaus elektroninės informacijos tvarkymo taisyklėmis, VSFSVVP IS naudotojų administravimo taisyklėmis, CPVA valdomų informacinių sistemų veiklos tęstinumo valdymo planu;
4.19. šiais Nuostatais ir VSFSVVP IS duomenų saugos nuostatais.
5. VSFSVVP IS  tikslas – sukurtos informacinės sistemos pagalba administruoti Vidaus saugumo fondą bei Sienų valdymo ir vizų politikos finansinės paramos priemonę, įtrauktą į Integruoto sienų valdymo fondą, (toliau – Programos)  centralizuotai, susistemintai ir kompiuterizuotai tvarkyti su Programų administravimu susijusią informaciją. 
6. Asmens duomenų VSFSVVP IS tvarkymo tikslai – siekiant įgyvendinti VSFSVVP IS tikslus, Vidaus saugumo fondo ir Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, projektų įgyvendinimo planų vertinimas, projektų administravimas (projektų  sutarčių sudarymas ir vykdymo proceso valdymas (apimant viešųjų pirkimų kontrolę, patikras vietoje, projektų  sutarčių pakeitimus, pažeidimų tyrimus bei ataskaitas po projektų veiklų įgyvendinimo pabaigos (ex post ataskaitas), išlaidų, patiriamų įgyvendinant projektus, tinkamumo vertinimo proceso valdymas, projektų administravimo procesų rizikų reikšmingumo apskaičiavimas ir rizikas mažinančių priemonių parinkimas), VSFSVVP IS valdytojo ir tvarkytojo darbuotojų, VSFSVVP IS duomenų mainų svetainės (toliau – DMS) naudotojų identifikavimas.
7. VSFSVVP IS  uždaviniai yra:
7.1. teisės aktų nustatyta tvarka rinkti, kaupti, saugoti, sisteminti, analizuoti ir teikti  VSFSVVP IS naudotojams aktualią informaciją, reikalingą administruoti Vidaus saugumo fondą bei Sienų valdymo ir vizų politikos finansinės paramos priemonę, įtrauktą į Integruoto sienų valdymo fondą bei sprendimams priimti; 
7.2. užtikrinti su Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, administravimu susijusių procesų automatizavimą bei kompiuterizavimą, ypatingą dėmesį skiriant efektyvesniam informacijos ir dokumentų srautų valdymui;
7.3. užtikrinti Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, administravimo veiklos procesų vykdymo kontrolę ir stebėseną;
7.4. užtikrinti Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, administravimo veiklos duomenų paiešką;
7.5. užtikrinti centralizuotų ataskaitų formavimą įvairiais duomenų pjūviais.
8. Pagrindinės VSFSVVP IS funkcijos yra: 
8.1.  kaupti ir tvarkyti VSFSVVP IS funkcionuoti reikalingus duomenis:
8.1.1. VSFSVVP IS klasifikatorių kaupimui ir tvarkymui; 
8.1.2. VSFSVVP IS valdytojo ir tvarkytojo darbuotojų duomenų kaupimui ir tvarkymui, institucijų ir duomenų naudotojų teisių ir teisių rinkinių valdymui; 
            8.1.3. VSFSVVP IS modulių parametrų (patikros lapų šablonų kūrimui, patikros lapų pildymo duomenų kaupimui ir tvarkymui, modulių pranešimų administravimui ir tvarkymui, VSFSVVP IS  duomenų objektų nagrinėjimo terminų (užduočių) duomenų) tvarkymui; 
           8.2. kaupti ir tvarkyti duomenis apie  Programas, biudžetą, terminus, duomenis apie rodiklius, jų planuojamas ir pasiektas reikšmes, ir kt. duomenis;
           8.3. kaupti ir tvarkyti duomenis apie kvietimus, projektų įgyvendinimo planų pateikimo terminus, biudžetą;
           8.4. kaupti ir tvarkyti pateiktų projektų įgyvendinimo planų ir su jais susijusius duomenis;
           8.5. kaupti ir tvarkyti projektų įgyvendinimo planų vertinimo, vertintojų, vertinimo terminų nustatymą, tvarkyti  projektų įgyvendinimo planų vertinimo eigos ir vertinimo rezultatų duomenis;
           8.6. kaupti ir tvarkyti bendrus su projekto įgyvendinimu susijusius duomenis, peržiūrėti rodiklių pasiekimų duomenis, priskirtus atsakingus darbuotojus, dokumentų rinkmenas, gautus pranešimus ir priminimus, parametrus ir kitus duomenis;
           8.7. kaupti ir tvarkyti projektų  sutarčių duomenis, projektų sutarčių keitimo duomenis, prisegtas elektroninių dokumentų rinkmenas;
           8.8. tvarkyti projektų pirkimų planus bei jų vykdymo duomenis, kaupti ir tvarkyti pirkimų duomenis;
           8.9. kaupti ir tvarkyti pasirašytas pirkimų sutartis, pirkimo sutarčių patikrinimo ir pirkimo sutarčių vykdymo duomenis;
           8.10. kaupti ir tvarkyti mokėjimo prašymų grafikus, kaupti ir tvarkyti duomenis apie mokėjimo prašymus ir jų išlaidas, pasiektus rodiklius, tvarkyti mokėjimo prašymų vertinimo duomenis;
           8.11. tvarkyti mokėjimo prašymų patirtų išlaidų perskirstymą projekto biudžete;
           8.12. kaupti patikrų vietoje (projektų įgyvendinimo planų vertinimo, projektų įgyvendinimo metu) duomenis, tvarkyti patikros vietoje dalyvių priskyrimą, tvarkyti patikrų vietoje duomenis, kaupti ir tvarkyti patikros vietoje metu nustatytų neatitikimų ir jų ištaisymo duomenis;
           8.13. kaupti ir tvarkyti ex post patikrų informaciją, ex post ataskaitų teikimą ir vertinimą;
           8.14. kaupti ir tvarkyti rizikų vertinimo duomenis;
           8.15. kaupti ir tvarkyti pranešimo apie įtariamą pažeidimą informaciją, pažeidimo informaciją, pažeidimo tyrimo informaciją;
           8.16. formuoti nustatytos formos analitines ataskaitas, surenkant ir apibendrinant duomenis iš kitų VSFSVVP IS modulių;
           8.17. surinkti duomenis iš VSFSVVP IS DMS naudotojų, vykdyti duomenų mainus ir pateikti jų apdorojimo duomenis;
           8.18. parengti elektroninius dokumentus tvirtinimui ir pasirašymui el. parašu;
           8.19. pasirašyti elektroninius dokumentus el. parašu ir juos užregistruoti

II SKYRIUS
VSFSVVP IS ORGANIZACINĖ STRUKTŪRA

9. VSFSVVP IS organizacinę struktūrą sudaro: VSFSVVP IS valdytojas ir tvarkytojas,  VSFSVVP IS duomenų tvarkytojas, VSFSVVP IS duomenų teikėjai.
10. VSFSVVP IS valdytojas ir tvarkytojas yra CPVA, kuri atlieka Išteklių valdymo įstatyme nustatytas funkcijas, turi šiame įstatyme nurodytas teises ir pareigas.
11. CPVA, kaip VSFSVVP IS valdytojas ir tvarkytojas taip pat atlieka šias funkcijas:
11.1. rengia ir priima teisės aktus, susijusius su duomenų tvarkymu, sauga ir VSFSVVP IS  plėtra; 
11.2. planuoja lėšas VSFSVVP IS funkcionavimo, plėtros, duomenų saugos užtikrinimui ir kontroliuoja jų naudojimą; 
11.3. organizuoja VSFSVVP IS programinės įrangos kūrimą, diegimą ir palaikymą, užsako ir valdo VSFSVVP IS techninę įrangą, programinės įrangos licencijas ir jomis disponuoja;
11.4. vykdo VSFSVVP IS funkcionavimo priežiūrą; 
11.5. tvarko ir administruoja VSFSVVP IS ir kaupiamus duomenis; 
11.6. organizacinėmis ir techninėmis priemonėmis užtikrina tvarkomų duomenų apsaugą nuo neteisėto sunaikinimo, pakeitimo, atskleidimo, taip pat kitokio neteisėto tvarkymo;
11.7. teisės aktų nustatyta tvarka teikia informaciją apie VSFSVVP IS veiklą ir rezultatus;
11.8. analizuoja teisines, technines, technologines, metodologines ir organizacines VSFSVVP IS tvarkymo problemas;
11.9. teikia VSFSVVP IS duomenis duomenų gavėjams ir sudaro VSFSVVP IS duomenų teikimo sutartis;
11.10. organizuoja VSFSVVP IS kompiuterinės, programinės, komunikacinės įrangos įsigijimą, nustato šios įrangos priežiūros reikalavimus;
11.11. atlieka VSFSVVP IS techninės ir programinės įrangos priežiūrą ir naujų versijų diegimą, taip pat VSFSVVP IS duomenų bazės techninę priežiūrą;
11.12. inicijuoja VSFSVVP IS programinės įrangos tobulinimą, plėtrą, vykdo aktualių VSFSVVP IS veiklos problemų nagrinėjimą ir sprendimą; 
11.13. užtikrina VSFSVVP IS tvarkomų duomenų konfidencialumą, vientisumą ir prieinamumą laikydamasi teisės aktų; 
11.14. administruoja prieigą prie VSFSVVP IS duomenų, suteikia asmenims prieigos prie šių duomenų teises, naudotojų vardus ir slaptažodžius;
11.15. atlieka asmenų, turinčių teisę naudotis VSFSVVP IS duomenimis, peržiūros kontrolę;
11.16. rūpinasi VSFSVVP IS duomenų atnaujinimu, jų teikimu, kokybe ir apsauga;
11.17. užtikrina saugų VSFSVVP IS duomenų tvarkymą ir jų tarpusavio suderinamumą; 
11.18. konsultuoja VSFSVVP IS naudotojus visais su VSFSVVP IS susijusiais klausimais, organizuoja mokymus, seminarus, susijusius su VSFSVVP IS eksploatavimu ir plėtra. 
11.19. vykdo  kitas Reglamente (ES) 2016/679 nurodytas pareigas.
12. VSFSVVP IS asmens duomenų valdytojas yra CPVA, kuris užtikrina, kad asmens duomenys būtų tvarkomi Nuostatų 6 punkte nustatytais asmens duomenų tvarkymo tikslais vadovaujantis Reglamentu (ES)2016/679, Asmens duomenų teisinės apsaugos įstatymu, Nuostatais.
13. VSFSVVP IS duomenų teikėjai yra:  
[bookmark: _Hlk90413876]13.1. DMS naudotojai – juridinių asmenų darbuotojai, dalyvaujantys Vidaus saugumo fondo ir Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, projektų įgyvendinimo planų teikime bei patvirtintų projektų įgyvendinimo veiklose, kurie teikia ir gauna elektroninę informaciją iš VSFSVVP IS per jiems sukurtą duomenų mainų sistemą. Šie duomenų teikėjai teikia VSFSVVP IS duomenis, susijusius su projektų įgyvendinimo planais  ir patvirtintų projektų įgyvendinimu, nekaupiamus valstybės informacinėse sistemose ir registruose;
13.2. Valstybės įmonė Registrų centras, teikiantis Juridinių asmenų registro duomenis (valdytojas – Lietuvos Respublikos teisingumo ministerija);
13.3. Informacinės visuomenės plėtros komitetas, teikiantis Valstybės informacinių išteklių sąveikumo platformos (toliau – VIISP) duomenis (valdytojas – Lietuvos Respublikos ekonomikos ir inovacijų ministerija).
14. VSFSVVP IS naudotojas yra VSFSVVP IS valdytojo ir tvarkytojo darbuotojas, ir (ar) VSFSVVP IS duomenų tvarkytojų valstybės tarnautojas ir (arba) darbuotojas, dirbantis pagal darbo sutartį, VSFSVVP IS veiklą reglamentuojančių teisės aktų nustatyta tvarka pagal kompetenciją tvarkantis VSFSVVP IS elektroninę informaciją. 
15. VSFSVVP IS naudotojų teisės yra: 
15.1. gauti prieigą prie VSFSVVP IS;    
15.2. gauti informaciją apie VSFSVVP IS tvarkomus VSFSVVP IS naudotojo  duomenis.
16. VSFSVVP IS naudotojų pareigos yra: 
16.1. tvarkyti (teikti naujus, tikslinti, papildyti) VSFSVVP IS saugomus duomenis;
16.2. pastebėjus informaciją apie neteisingus VSFSVVP IS duomenis, juos ištaisyti ir (ar) patikslinti.

I.  VSFSVVP IS INFORMACINĖ STRUKTŪRA

17. VSFSVVP IS duomenų bazėje tvarkomi šie duomenys ir duomenų grupės:
17.1. VSFSVVP IS naudotojų duomenys: 
17.1.1. fizinio asmens vardas, pavardė;
17.1.2. juridinio asmens pavadinimas;
17.1.3. juridinio asmens kodas;
17.1.4. prisijungimo vardas;
17.1.5. kontaktinė informacija (telefono  numeris, elektroninio pašto adresas).
17.2. Programa ir su ja susiję duomenys:
17.2.1. duomenys apie programą;
17.2.2. veiksmų plano duomenys;
17.2.3. rodikliai ir jų reikšmės.
17.3. Nuostatų 13.1 papunktyje nurodytų subjektų (DMS naudotojų) duomenys:
17.3.1. fizinio asmens vardas, pavardė
17.3.2. juridinio asmens pavadinimas;
17.3.3. juridinio asmens kodas;
17.3.4. juridinio asmens buveinė (adresas);
17.3.5. juridinio asmens kontaktinė informacija (telefono  numeris, elektroninio pašto adresas);
17.3.6. prisijungimo vardas.
17.4.   Kvietimo teikti projekto įgyvendinimo planą duomenys:
17.4.1. kvietimo pavadinimas;
17.4.2. kvietimo numeris;
17.4.3. kvietimo paskelbimo data;
17.4.4.  projekto įgyvendinimo plano teikimo laikotarpis;
17.4.5. atsakingi asmenys (vardas, pavardė, pareigų pavadinimas);
17.4.6. biudžetas;
17.4.7. planuojamas projekto vykdytojas;
17.4.8. planuojamas (-i) projektas (-ai).
17.5. projekto įgyvendinimo plano duomenys:
17.5.1.  projekto numeris;
17.5.2.  projekto pavadinimas;
17.5.3. projekto aprašymas;
17.5.4. projekto rodikliai;
17.5.5. bendra projekto vertė;
17.5.6. projektui prašomų skirti finansavimo lėšų suma;
17.5.7.  Projektui skirtų finansavimo lėšų suma;
17.5.8. pirkimų planas;
17.5.9. pareiškėjas (juridinio asmens kodas, juridinio asmens pavadinimas, pareiškėjo įgalioto asmens vardas pavardė, pareigų pavadinimas, telefono numeris, elektroninio pašto adresas);
17.5.10.  projekto įgyvendinimo plano teikimo data;
17.5.11.  projekto įgyvendinimo plano būsena;
17.5.12. projekto įgyvendinimo plano atsakingi asmenys (vardas, pavardė, pareigų pavadinimas);
17.5.13.  projekto įgyvendinimo plano vertinimo duomenys;
17.5.14. patikros lapai;
17.5.15. pateikti elektroniniai dokumentai;
17.5.16. projekto įgyvendinimo plano vertinimo ataskaita.
17.6. Administruojami projektai ir informacija apie juos:
17.6.1. projektas:
17.6.1.1. projekto numeris;
17.6.1.2. projekto pavadinimas;
17.6.1.3. aprašymas;
17.6.1.4.  projekto vykdytojas ir jo duomenys (juridinio asmens kodas, pavadinimas);
17.6.1.5. projekto įgyvendinimo informacija (veiklų įgyvendinimo pradžia, veiklų įgyvendinimo pabaiga, trukmė);
17.6.1.6. bendra projekto vertė;
17.6.1.7. projekto būsena;
17.6.1.8. už projekto įgyvendinimą atsakingi asmenys (vardas, pavardė, pareigų pavadinimas, telefono  numeris, elektroninio pašto adresas);
17.6.1.9. už projekto administravimą atsakingi asmenys (vardas, pavardė, pareigų pavadinimas);
17.6.1.10. išlaidų tinkamumo ir apmokėjimų terminai;
17.6.1.11. pateikti elektroniniai dokumentai;
17.6.1.12. rizikos vertinimo duomenys;
17.6.1.13. rizikos valdymo priemonių duomenys;
17.6.1.14. projekto sutarties ir jos pakeitimų duomenys.
17.6.2. projekto pirkimai:
17.6.2.1. pirkimo numeris;
17.6.2.2. pirkimo pavadinimas;
17.6.2.3. duomenys apie pirkimų planą;
17.6.2.4. pirkimo dokumentų pateikimo duomenys;
17.6.2.5. pirkimo dokumentų vertinimo duomenys;
17.6.2.6. patikros lapai;
17.6.2.7. pirkimo biudžetas;
17.6.2.8. pirkimo būdo bei tipo informacija;
17.6.2.9. pateikti elektroniniai dokumentai.
17.6.3. projekto pirkimų sutartys:
17.6.3.1. sutarties numeris;
17.6.3.2. sutarties pavadinimas;
17.6.3.3. tiekėjas (juridinio asmens pavadinimas, teisinė forma);
17.6.3.4. sutarties pasirašymo data;
17.6.3.5. sutarties biudžetas;
17.6.3.6. sutarties projekto dokumentų pateikimo duomenys;
17.6.3.7. sutarties projekto dokumentų vertinimo duomenys;
17.6.3.8. patikros lapai
17.6.3.9. pateikti elektroniniai dokumentai.
17.6.4. projekto mokėjimų prašymai:
17.6.4.1. mokėjimo prašymo tipas;
17.6.4.2. mokėjimo būdas (ai);
17.6.4.3. išlaidų pobūdis;
17.6.4.4. vertinimo būdas;
17.6.4.5. pateikimo informacija (planuojama pateikimo data, pateikimo data);
17.6.4.6. išlaidų laikotarpis;
17.6.4.7. mokėjimo prašymo būsena;
17.6.4.8. planuojamų išlaidų suma;
17.6.4.9. nepanaudota suma pagal pirkimo sutartį;
17.6.4.10. deklaruojamos išlaidos;
17.6.4.11. išlaidų kategorija (klasifikatorius);
17.6.4.12. deklaruojami rodikliai;
17.6.4.13. vertinimo duomenys;
17.6.4.14. patikros lapai;
17.6.4.15. išlaidų tinkamumo išvados;
17.6.4.16. patikros lapai;
17.6.4.16. apmokėjimai projekto vykdytojams;
17.6.4.17. apmokėjimai tiekėjams;
17.6.4.18.  mokėjimų deklaravimo Europos Komisijai data;
17.6.4.19. pateikti elektroniniai dokumentai.
17.6.5. projekto patikros vietoje:
17.6.5.1 patikros vietoje tipas;
17.6.5.2. patikros vietoje data;
17.6.5.3. patikros vietoje apimtis;
17.6.5.4. patikros vietoje rezultatai;
17.6.5.5. patikros lapai;
17.6.5.6. patikros vietoje būsena;
17.6.5.7. nustatytų neatitikimų aprašymas;
17.6.5.8. reikalavimai ištaisyti neatitikimą, ištaisymo terminas;
17.6.5.9. stabdomų mokėjimo prašymų duomenys;
17.6.5.10. atsakingi asmenys (vardas, pavardė, pareigų pavadinimas);
17.6.5.11. pateikti elektroniniai dokumentai.
17.6.6. projekto pažeidimai:
17.6.6.1. pranešimo apie įtariamą pažeidimą informacija;
17.6.6.2. įtariamo pažeidimo registravimo informacija;
17.6.6.3. pažeidimo tyrimo informacija;
17.6.6.4. stabdomų mokėjimo prašymų duomenys;
17.6.6.5. pateikti elektroniniai dokumentai;
17.6.6.6. sprendimas dėl pažeidimo.
17.6.7. projekto ex post patikros informacija:
17.6.7.1. patikros vietoje pobūdis;
17.6.7.2. patikros vietoje data;
17.6.7.3.  patikros vietoje atlikimo būdas;
17.6.7.4. patikros vietoje rezultatai;
17.6.7.5. patikros lapai;
17.6.7.6. patikros vietoje būsena;
17.6.7.7. nustatytų neatitikimų aprašymas;
17.6.7.8. reikalavimai ištaisyti neatitikimą, ištaisymo terminas;
17.6.7.9. atsakingi asmenys (vardas, pavardė, pareigų pavadinimas);
17.6.7.10. prisegti elektroniniai dokumentai.
17.6.8  projekto ex post  ataskaitų informacija:
17.6.8.1. ataskaitos pateikimo planas;
17.6.8.2. ataskaitos pateikimo terminai;
17.6.8.3. ataskaitos nagrinėjimo duomenys;
17.6.8.4. patikros lapai;
17.6.8.5. atsakingi asmenys (vardas, pavardė, pareigų pavadinimas);
17.6.8.6. prisegti elektroniniai dokumentai.
17.7. Audito informacija:
17.7.1. audito tipas;
17.7.2. audito pradžios data;
17.7.3. audito subjektas (juridinio asmens kodas, pavadinimas);
17.7.4. audito objektas;
17.7.5. auditorius (vardas, pavardė, pareigų pavadinimas);
17.7.6. audituojamas projektas (pavadinimas ir numeris);
17.7.7. audito ataskaitos data;
17.7.8. audito ataskaitos numeris;
17.7.9. audito išvada;
17.7.10. informacija apie audito rekomendacijas;
17.7.11. informacija apie rekomendacijų įgyvendinimą;
17.7.12. kita informacija apie auditą;
17.7.13. pateikti elektroniniai dokumentai.
18. Iš VSFSVVP IS duomenų teikėjų gaunami šie duomenys:
18.1. DMS naudotojų teikiami duomenys, nurodyti Nuostatų 17.5.2 – 17.5.7, 17.5.8, 17.5.9, ,  17.6.1.1, 17.6.1.6, 17.6.1.8, 17.6.1.11 17.6.1.14., 17.6.2.1.-–17.6.2.3., 17.6.2.7.–17.6.2.9., 17.6.3.1.–17.6.3.5., 17.6.3.9., 17.6.4.1.–17.6.4.3., 17.6.4.5.–17.6.4.6., 17.6.4.8.–17.6.4.10., 17.6.4.12., 17.6.4.19., 17.6.8.6 papunkčiuose; 
18.2. Juridinių asmenų registre tvarkomi duomenys, nurodyti Nuostatų 17.3.1.–17.3.3., 17.6.3.3. papunkčiuose; 
18.3. VIISP tvarkomi duomenys, nurodyti Nuostatų 17.1.1.–17.1.3. papunkčiuose.

II. VSFSVVP IS FUNKCINĖ STRUKTŪRA

19. VSFSVVP IS funkcinę struktūrą sudaro šie pagrindiniai moduliai: 
19.1. Duomenų mainų sistemos (DMS) modulis, prie kurio gali jungtis Nuostatų 13.1 papunktyje nurodyti subjektai (t. y. DMS naudotojai), turintys suteiktą prisijungimą prie VSFSVVP IS  per interneto prieigą. DMS modulio funkcijos yra teikti duomenis subjektui apie prieinamus kvietimus teikti projekto įgyvendinimo planus pagal  Programas, rodyti prisijungusio subjekto projektus su galimybe peržiūrėti su projektais susijusią informaciją, pateikti projekto įgyvendinimo duomenis bei dokumentus;
19.2. Administravimo modulis, kurio funkcijos yra administruoti VSFSVVP IS naudotojus, jų duomenis, roles ir teises VSFSVVP IS, tvarkyti žinynus bei parametrus, naudojamus VSFSVVP IS ;
19.3. Programos modulis, kurio funkcijos yra tvarkyti informaciją apie  Programas, tikslus, veiksmus, Programų rodiklius, biudžetą ir kitą informaciją apie Programas;
19.4. Projektų įgyvendinimo planų modulis, kurio funkcijos yra kaupti su jomis susijusią informaciją, tvarkyti projekto įgyvendinimo plano vertinimo informaciją;
19.5. Projektų modulis, kurio funkcijos yra kurti ir tvarkyti projektus, kuriems įgyvendinti patvirtintas finansavimas, tvarkyti su projektais susijusią informaciją;
19.6. Pirkimų modulis, kurio funkcijos yra tvarkyti informaciją apie pirkimų vykdymo planus bei jų įvykdymą, pirkimų vertinimo informaciją;
19.7. Pirkimų sutarčių modulis, kurio funkcijos yra tvarkyti informaciją apie pirkimų sutartis;
19.8. Mokėjimo prašymų modulis, kurio funkcijos yra kaupti mokėjimo prašymų teikimo planą, tvarkyti mokėjimo prašymų informaciją, įvesti mokėjimo prašymų vertinimo informaciją;
19.9. Prašymų gauti lėšas modulis, kurio funkcijos yra kaupti prašymų gauti lėšas planą, tvarkyti prašymų gauti lėšas informaciją, įvesti prašymų gauti lėšas vertinimo informaciją;
19.10. Patikrų vietoje modulis, kurio funkcijos yra kaupti ir tvarkyti patikrų vietoje informaciją;
19.11. ex post patikrų modulis, kurio funkcijos yra kaupti ir tvarkyti ex post patikrų informaciją, ex post ataskaitų teikimą ir vertinimą;
19.12. Pažeidimų modulis, kurio funkcijos yra pranešimo apie įtariamą pažeidimą, pažeidimo informacijos, pažeidimų tyrimo informacijos, sprendimų dėl pažeidimų kaupimas ir tvarkymas;
19.13. Audito modulis, kurio funkcijos yra informacijos apie auditą kaupimas, jo metu gautas rekomendacijas bei jų įgyvendinimą įvedimas ir tvarkymas;
19.14. Ataskaitų modulis, kurio funkcijos yra formuoti nustatytos formos ataskaitas, surenkant ir apibendrinant duomenis iš visų VSFSVVP IS modulių.

III. VSFSVVP IS DUOMENŲ TEIKIMAS IR NAUDOJIMAS

20. VSFSVVP IS duomenys, išskyrus asmens duomenis, yra vieši ir teikiami institucijoms, kitiems juridiniams ir fiziniams asmenims, jeigu Lietuvos Respublikos įstatymai ir (ar) Europos Sąjungos teisės aktai nenustato kitaip. Asmens duomenys teikiami vadovaujantis Reglamentu (ES)2016/679. VSFSVVP IS duomenų gavėjai yra fiziniai ir juridiniai asmenys, kurie turi teisę gauti VSFSVVP IS duomenis įstatymų nustatytais atvejais.
21. VSFSVVP IS duomenis duomenų gavėjams teikia VSFSVVP IS tvarkytojas.
22. VSFSVVP IS duomenys bei asmens duomenys VSFSVVP IS duomenų gavėjams teikiami pagal VSFSVVP IS duomenų teikimo sutartis (daugkartinio teikimo atveju) arba pagal vienkartinius prašymus (vienkartinio teikimo atveju), nurodant prašymo ir sutarties dėl asmens duomenų teikimo turiniui keliamus reikalavimus, t. y. sutartyje nurodyti asmens duomenų naudojimo tikslą, teikimo ir gavimo teisinį pagrindą, sąlygas, tvarką ir teikiamų asmens duomenų apimtį, o prašyme nurodyti asmens duomenų naudojimo tikslą, teikimo bei gavimo teisinį pagrindą ir prašomų pateikti asmens duomenų apimtį.
23. VSFSVVP IS duomenų gavėjai duomenis gauna tik tuomet, kai yra registruoti VSFSVVP IS ir jiems yra suteiktos prieigos teisės. Tokie duomenų gavėjai gauna tik registruotiems naudotojams t. y. Nuostatų 14 papunktyje nurodytiems subjektams skirtus duomenis. 
24. Duomenų gavėjas asmens duomenis, gautus iš VSFSVVP IS, gali naudoti tik tokiam tikslui, tokios apimties ir tokiu būdu, kokie buvo nustatyti duomenų teikimo sutartyje arba prašyme. 
25. VSFSVVP IS duomenis bei asmens duomenis VSFSVVP IS duomenų gavėjai gauna, o duomenų teikėjai teikia duomenų teikimo sutarčių pagrindu ir vadovaudamiesi teisės aktais, reglamentuojančiais sutarčių sudarymą ir duomenų teikimą. VSFSVVP IS duomenų teikimo tvarka ir sąlygos nustatomos duomenų teikimo sutartyse.  
26. Duomenų teikimo ir gavimo teisinis pagrindas, sąlygos, tvarka, teikiamų duomenų apimtis ir asmens duomenų naudojimo tikslas nustatomi VSFSVVP IS tvarkytojo su duomenų teikėjais ir duomenų gavėjais pasirašomose duomenų teikimo sutartyse.  
27. Duomenys duomenų gavėjams teikiami tokio turinio ir tokia forma kurie yra naudojami VSFSVVP IS ir kuriems nereikia papildomo duomenų apdorojimo. Jeigu teikiamų duomenų turinys ir formatas neatitinka duomenų gavėjų poreikių, VSFSVVP IS tvarkytojas, jeigu yra techninės galimybės, gali duomenis pateikti kitu formatu, kuri turi būti numatyta duomenų teikimo sutartyje. 
28. VSFSVVP IS duomenys duomenų gavėjams gali būti teikiami, perduodami panaudojant tinklines paslaugas automatiniu būdu, teikiami raštu ir (arba) elektroninių ryšių priemonėmis. 
29. VSFSVVP IS duomenys pakartotiniam panaudojimui nėra teikiami. 
30. VSFSVVP IS duomenys teikiami duomenų gavėjams neatlygintinai.  
31. VSFSVVP IS duomenys Europos Sąjungos valstybių narių ir (arba) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Reglamento (ES)2016/679 ir Išteklių valdymo įstatymo nustatyta tvarka. 
32. Kai atsisakoma teikti VSFSVVP IS duomenis, asmeniui, pateikusiam prašymą juos gauti, raštu arba elektroninių ryšių priemonėmis pranešama apie priimtą motyvuotą sprendimą atsisakyti tenkinti jo prašymą ir suteikiama informacija apie tokio sprendimo apskundimo tvarką. Atsisakymas teikti VSFSVVP IS duomenis skundžiamas Lietuvos Respublikos administracinių bylų teisenos įstatymo nustatyta tvarka.   
33. VSFSVVP IS duomenų gavėjas, VSFSVVP IS duomenų teikėjas, ar kiti asmenys, pastebėję netikslumus, turi teisę reikalauti ištaisyti netikslius duomenis, ištrinti neteisingus duomenis, papildyti neišsamius duomenis arba apriboti VSFSVVP IS duomenų tvarkymą ir apie tai raštu arba elektroninių ryšių priemonėmis pranešti VSFSVVP IS tvarkytojui.  
34. VSFSVVP IS tvarkytojas, gavęs reikalavimą dėl netikslių, neteisingų, neišsamių duomenų (toliau – netikslūs duomenys) tvarkymo, per 5 darbo dienas nuo informacijos gavimo patikrina VSFSVVP IS duomenų tikslumą ir, jeigu reikia, ištaiso netikslius duomenis. Pranešimas apie netikslių duomenų ištaisymą arba apie motyvuotą atsisakymą tai padaryti nedelsiant (ne vėliau kaip per vieną darbo dieną) siunčiamas asmeniui, pranešusiam apie netikslius duomenis, paštu ir (ar) elektroninių ryšių priemonėmis. Ištaisęs netikslius duomenis, VSFSVVP IS tvarkytojas per vieną darbo dieną nuo jų ištaisymo apie tai praneša VSFSVVP IS duomenų gavėjams, kuriems perduoti netikslūs duomenys.
35. VSFSVVP IS tvarkytojas, nustatęs, kad yra VSFSVVP IS duomenų netikslumų, turi nedelsdamas (ne vėliau kaip per vieną darbo dieną) elektroninių ryšių priemonėmis ir (ar) raštu perduoti šią informaciją susijusiam duomenų teikėjui. 

IV. VSFSVVP IS DUOMENŲ SAUGA

36. Už VSFSVVP IS duomenų saugą (konfidencialumą, vientisumą ir prieinamumą) atsako VSFSVVP IS valdytojas ir tvarkytojas. 
37. VSFSVVP IS duomenų saugą nustato VSFSVVP IS valdytojo patvirtinti VSFSVVP IS duomenų saugos nuostatai ir saugos politiką įgyvendinantys dokumentai.
38. VSFSVVP IS duomenų saugos administracinės, organizacinės, techninės, programinės ir kitos priemonės nustatomos ir duomenų sauga užtikrinama vadovaujantis: 
38.1. Reglamentu (ES)2016/679;
38.2. Kibernetinio saugumo įstatymu; 
38.3. Išteklių valdymo įstatymu;
38.4. Bendrųjų elektroninės informacijos saugos reikalavimų aprašu;
38.5. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu;
38.6. Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašu, patvirtintu Lietuvos Respublikos krašto apsaugos ministro 2020 m. gruodžio 4 d. įsakymu Nr. V-941 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir Informacinių technologijų saugos atitikties vertinimo metodikos patvirtinimo;
38.7. Lietuvos standartais LST ISO / IEC 27001 „Informacinės technologijos. Saugumo metodai. Informacijos saugumo valdymo sistemos. Reikalavimai“, LST ISO / IEC 27002 „Informacinės technologijos. Saugumo metodai. Informacijos saugumo kontrolės priemonių praktikos nuostatai“, taip pat kitais Lietuvos ir tarptautiniais „Informacijos technologija. Saugumo metodai“ grupės standartais, apibūdinančiais saugų elektroninės informacijos tvarkymą, ir kitais duomenų saugą reglamentuojančiais Lietuvos Respublikos teisės aktais; 
38.8. VSFSVVP IS valdytojo patvirtintais VSFSVVP IS duomenų saugos nuostatais ir saugos politiką įgyvendinančiais dokumentais.
39. VSFSVVP IS tvarkytojas užtikrina VSFSVVP IS duomenų saugos nuostatų ir saugos politikos dokumentų vykdymą, nustatydamas administracines, technines, organizacines ir kitas priemones, skiriamas VSFSVVP IS elektroninės informacijos patikimumui ir saugai nuo netyčinio ar neteisėto VSFSVVP IS duomenų sunaikinimo, praradimo, pakeitimo, atskleidimo be leidimo ar neteisėtos prieigos prie jų. Minėtos priemonės turi užtikrinti tokio lygio saugumą, kuris atitiktų saugotinų VSFSVVP IS duomenų pobūdį, aprėptį, kontekstą ir tikslus, taip pat VSFSVVP IS duomenų tvarkymo keliamus įvairios tikimybės ir rimtumo pavojus asmenų teisėms ir laisvėms ir jų tvarkymo riziką.      
40. VSFSVVP IS duomenų valdytojo ir tvarkytojo darbuotojai, kurie tvarko asmens duomenis, įpareigoti saugoti asmens duomenų paslaptį, jeigu šie asmens duomenys neskirti skelbti viešai. Ši pareiga galioja ir jiems pasitraukus iš valstybės tarnybos, perėjus dirbti į kitas pareigas, pasibaigus jų darbo, sutartiniams ar kitiems santykiams.
41. Duomenys bei asmens duomenys VSFSVVP IS duomenų bazėje saugomi CPVA Duomenų tvarkymo veiklos įrašuose nustatytais terminais.
42. Pasibaigus nustatytam saugojimo terminui, asmens duomenys sunaikinami, išskyrus tuos, kurie įstatymų nustatytais atvejais turi būti perduoti valstybės archyvams.
43. VSFSVVP IS valdytojas ir tvarkytojas, pažeidęs VSFSVVP IS nuostatuose, kituose teisės aktuose nustatytus reikalavimus, atsako Lietuvos Respublikos įstatymų ir kitų teisės aktų nustatyta tvarka. 

V. VSFSVVP IS FINANSAVIMAS 

44. VSFSVVP IS kūrimas, diegimas, eksploatavimas, tobulinimas ir priežiūra finansuojama Europos Sąjungos 2014-2020 m. Vidaus saugumo fondo ir 2021-2027 m. Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, techninės paramos lėšomis.

VI. VSFSVVP IS MODERNIZAVIMAS IR LIKVIDAVIMAS

45. VSFSVVP IS modernizuojama ir likviduojama Išteklių valdymo įstatymo ir Valstybės informacinių sistemų steigimo, kūrimo, modernizavimo ir likvidavimo tvarkos aprašo nustatyta tvarka.
46. Likviduojamos VSFSVVP IS duomenys perduodami kitai informacinei sistemai, valstybiniam archyvui arba sunaikinami Lietuvos Respublikos dokumentų ir archyvų įstatymo nustatyta tvarka.

VII. BAIGIAMOSIOS NUOSTATOS

47. Už Nuostatų pažeidimus fiziniai ir juridiniai asmenys atsako Lietuvos Respublikos įstatymų nustatyta tvarka.
48. Detali duomenų subjekto teisių įgyvendinimo tvarka nustatyta Asmens duomenų tvarkymo Centrinėje projektų valdymo agentūroje tvarkos apraše, patvirtintame  CPVA direktoriaus 2018 m. gegužės 23 d. įsakymu Nr. 2018/8-112, skelbiamame https://www.cpva.lt/asmens-duomenu-apsauga/479.
______________




